cyanic-selkie/wikianc huggingface dataset:
Ասսասիններ
Ընդհանուր նիզարիտների պատմությունը
Մուսուլմանների մի մասը հանդես է եկել այն բանի համար, որ իշխանությունը պետք է պատկանի միայն Մուհամմեդ մարգարեի իրական ժառանգներին ։ Այսինքն ՝ Ալի իբն Աբու Թալիբի իրական ժառանգներն, որի խորթ եղբայր մարգարեն ամուսնացած էր Մուհամեդի սիրելի դստեր ՝ Ֆաթիմայի հետ ։ Նրանց կարծիքով սերտ կապերը մարգարե Մուհամմեդի հետսերունդներից Ալիին դարձնում էր միակ արժանի իսլամական պետության ղեկավաը ։ Այստեղից էլ ծագել է շիանների անվանումը «շի՝ատ Ալին » («Ալիի կուսակցություն »)։
Փոքրամասնությունն կազմող շիթերը հաճախ հալածանքների են ենթարկվել մեծամասնություննը իշխող սունիների կողմից ։ Դրա պատճառով նրանք հաճախ թաքնվում էին ։ Ցնծված շիաների համայնքները իրարից մեկուսացված էին ։ Շփումները ձեռք էին բերվում մեծ դժվարություններով, լինում էին նաև դեպքեր որ կապվածեր լինում կյանքի հետ ։ Հաճախ անհատական համայնքների անդամները գտնվելով մոտակա շրջաններում , չէին մտածում շիանների հետ հարևանալու մասին ։ Քանի որ շիանների պրակտիկան իրենց թույլ է տվել թաքցնել իրենց իրական հայացքները ։ Հավանական է, որ նրանց մեծ մասի տարօրինակությունը բացատրվում է նրանց դարավոր մեկուսացմամբ և փակվածությամբ։ Որն երբեմն ծայրահեղ ծիծաղելի է ։
Շիատների խոսքերով նրանք եղել են իմամիտներ, որոնք մտածում էին որ վաղ թե ուշ պետք է աշխարհը ղեկավարի անմիջական չորրորդ ժառանագորդ խալիֆա Ալին։ Իմամիտները հավատում էին որ մի օր հարություն կառնի նրանց մոռացված օրենքներից մեկը, որը կվերականգնի ոտնահարված սունիների արդարությունը ։
Սեն Պիեռ և Միքելոնի զինանշան
Սեն Պիեռ և Միքելոնի զինանշանը ստեղծվել է Լեոն Յոների կողմից։ Զինանշանի կապույտ հատվածում ոսկեգույն գույն ով պատկերված է Գրանդ Հերմինե նավը։ Կապույտ հատվածի վերևում կղզիներում ապրող 3 մեծամասնությունը կազմող ազգերի երկրների կամ շրջանների դրոշներն են։ Ձածից աջ դասավորությամբ Բասկերի, Բրետոնացիների, Նորմանդացիների դրոշներն են։
Աղբյուրներ
Կատեգորիա:Զինանշաններ ըստ երկրի Կատեգորիա:Ֆրանսիայի զինանշաններ
Լքյալ գույքերի կանոնադրություններ
Լքյալ գույքերի կանոնադրություններ, Առաջին համաշխարհային պատերազմի (1914-18 թթ.) ժամանակ Արևմտյան Հայաստանից և Օսմանյան կայսրության հայաբնակ վայրերից տեղահանված հայերի լքյալ գույքի տնօրինման վերաբերյալ փաստաթղթեր։ Պատերազմի հենց սկզբից՝ հայերի տեղահանության և կոտորածների ընթացքում, թուրքական պետական մարմինները հավաստիացրել են, թե հայերի ունեցվածքն ու գույքը պահպանվելու են պետության կողմից և պատերազմի ավարտից հետո վերադարձվելու են տերերին։ Սակայն իրականում տեղահանությանը և կոտորածներին զուգակցել են հայերի գույքի և ունեցվածքի թալանը, մշակութային արժեքների ոչնչացումը։ Դրանց օրինական տեսք տալու և դրանով իսկ հանցագործությունները քողարկելու նպատակով թուրքական կառավարությունը 1915 թ. հրապարակել է երեք կանոնադրություն։ Առաջին կանոնադրությունը հրապարակվել է մայիսի 27-ին (34 հոդված), երկրորդը՝ սեպտեմբերի 13-ին (11 հոդված), երրորդը՝ հոկտեմբերի 28-ին (25 հոդված)։ Ըստ այդ կանոնադրությունների՝ պետական պաշտոնյաները իբր պետք է գրանցեին և արձանագրեին տեղահանվող հայերի գույքն ու ունեցվածքը և արժեքները գնահատելուց հետո դրանք իբրև ավանդ պահ պիտի տրվեին պետական գանձարանին, իսկ հետագայում՝ վերադարձվեին տերերին, պետք է ճշտվեին սեփականատերերի իրավունքները, պետական հանձնախմբերի կազմության ձևն ու գործելակերպը և այլն։ Կանոնադրություններն ունեին ձևական բնույթ և մնացին թղթի վրա, որովհետև հայերի գույքն ու դրամը բաժանվել են թուրքերին, իսկ պատերազմից հետո հայ չէր մնացել, որպեսզի նրան վերադարձվեր ունեցվածքը։ Երիտթուրքական կառավարության այդ քաղաքականության հետևանքով թուրք և քուրդ ջարդարարները թալանել են 66 քաղաքների և 2500 գյուղերի հայ ու այլ քրիստոնյա ազգաբնակչությանը, կոդոպտել ու քանդել ավելի քան 2000 եկեղեցի ու վանք, 1500 դպրոց և վարժարան։ Միայն հայերին հասցված նյութական վնասը 1919-ի կուրսով կազմել է մոտ 15 միլիարդ ֆրանկ։
Գրականություն
Կատեգորիա:Հայոց ցեղասպանությանն առնչվող փաստաթղթեր Կատեգորիա:Թուրքիայի պատմություն
Սնելիուսի օրենք
Սնելիուսի օրենք, բնութագրում է լույսի բեկումը երկու թափանցիկ միջավայրերի սահմանին։ Նաև կիրառում ենք այլ բնույթի ալիքների բեկման համար, օրինակ՝ ձայնային։ Օրենքը հայտնաբերել է հոլանդացի մաթեմատիկոս Վիլեբրորդ Սնելիուսը XVII դարի սկզբին։ Ավելի ուշ հրատարակվել (և հնարավոր է ինքնուրույն վերաբացահայտել է) Ռենե Դեկարտը։
Ընկնող լույսի անկյունը մակերևույթի վրա կապված է բեկման անկյան հետ հետևյալ հարաբերակցությամբ՝
որտեղ՝
Վեկտորական բանաձև
Դիցուք՝ և  ճառագայթային վեկտորները ընկնող և բեկվող լուսային ճառագայթներ են, ապա կան վեկտորներ՝ ճառագայթի ուղղությունը ցույց տվող և երկարություն ունեցող  և, իսկ  նորմալի վեկտորն է բեկման մակերեսի բեկման կետում, ապա՝
Կատեգորիա:Երկրաչափական օպտիկա
Կրյուի
Կրյուի (Cruis), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Սենտ Էտեն լեզ Օրգ կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04065։
Բնակչություն
Համայնքի բնակչությունը 2008 թվականին կազմում էր 590 մարդ։
Կլիմա
Կրյուիի կլիման միջերկրածովային է։ Համայնքը չունի սեփական օդերևութաբանական կայան, ամենամոտը գտնվում է Պերյուիում։
Տնտեսություն
2007 թվականի տվյալներով 366 աշխատունակ տարիքի մարդկանցից (15-64 տարեկան) 238-ը տնտեսապես ակտիվ էին, 128-ը անգործ (ակտիվության ցուցանիշը 65,0 %, 1999 թվականին եղել է՝ 57,2 %)։ 238 աշխատունակ բնակիչներից 196-ը աշխատում էին (112 տղամարդ և 84 կին), անաշխատանք էին 42-ը (17 տղամարդ և 25 կին)։ 128 անգործ մարդկանցից 18-ը աշակերտներ կամ ուսանողներ են, 56-ը թոշակառու, 54-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ջոն Նեյբեր
Ջոն Ֆիլիպս Նեյբեր (John Phillips Naber, ), ամերիկացի լողորդ, օլիմպիական խաղերի քառակի չեմպիոն։
Կենսագրություն
Ջոն Նեյբերը ծնվել և մեծացել է Իլինոյս նահանգի Էվանսթոն քաղաքում։ Միջնակարգ դպրոցն ավարտելուց հետո նա ընդունցել է Հարավային Կալիֆոռնիայի համալսարան։ Նեյբերն այն ավարտել է 1977 թվականին հոգեբանության ոլորտում բակալվրի աստիճանով։ Համալսարանում ուսումնառության ժամանակ Ջոնը օգնեց USC Trojans ուսանողական թիմին չորս անգամ նվաճել ուսանողների միջև Ուսանողական սպորտաձևերի ազգային ասոցիացիայի կողմից անցկացվող լողի և ջրացատկի առաջնությունը ։
1976 թվականի Ամառային Օլիմպիական խաղերում Նեյբերը նվաճեց չորս ոսկե մեդալ։ Այդ լողերի ընթացքում Նեյբերը սահմանեց նոր համաշխարհային ռեկորդ։ Նեյբերի՝ 100մ և 200մ մեջքի վրա լողի ոճում սահմանած ռեկորդները չեն հաղթահարվել յոթ տարի շարունակ ։
Օլիմպիադայից հետո Նեյբերը պարգևատրվեց Ջեյմս Սալիվաննայի շքանշանով որպես տարվա Ամերիկյան սիրողական մարզիկ։ 1982 թվականին Նեյբերը ընդգրկվեց փառքի սրահում որպես Պատվո լողորդ (Honor Swimmer):
2014 թվականի մայիսից Ջոն Նեյբերը հանդիսանում է Վուդսայդի միջնակարգ դպրոցի փառքի սրահի անդամ ։
Արտաքին հղումներ
Կատեգորիա:Ամերիկացի օլիմպիական չեմպիոններ Կատեգորիա:Ամերիկացի լողորդներ
Երևան Զիփլայն Էյրլայնս
Երևան Զիփլայն Էյրլայնս (Yerevan ZipLine Airlines), ճախրուղի Երևանում, որը կառուցվել է 2017 թվականին, իսկ շահագործվել՝ 2018 թվականի հունվարի 4-ին ։ Ճախրուղին կառուցվել է Քաղաքապետարան-մասնավոր հատված համագործակցության շրջանակում «ԱլտերԷգո» ընկերության կողմից իրականացվող նախագծի շրջանակներում՝ Երևանի «Արաբկիր» զբոսայգում։ Այն ամենաերկարն է տարածաշրջանում ։ Ունի 2 թռիչքուղի՝ Արաբկիր վարչական շրջանից Աջափնյակ վարչական շրջան և Աջափնյակ վարչական շրջանից Արաբկրի վարչական շրջան։ Առաջին ուղու երկարությունը մոտավորապես 870 մետր Է, բարձրությունը՝ սկզբնամասում 123 մետր, կամրջի տակով անցնելիս՝ 87-90 մ։ Երկրորդ թռիչքուղին ավելի կարճ է՝ երկարությունը 650 մետր Է, բարձրությունը՝ 60 մ։ Այս ճախրուղով թռչելիս մարդը կարող է զարգացնել մինչև  120-140կմ/ժ արագություն։ Երևան Զիփլայն Էյրլայնսի թռիչքուղին միակն է աշխարհում, որն անցնում է կամրջի տակով։ «ԱլտերԷգո» նախագծի իրականացման համար ծախսվել է 80 մլն դրամ, սակայն ծրագիրը դեռ վերջնական իրագործված չէ, և նախատեսվում է ևս 45-50 մլն դրամի ներդրում կատարել ։ Ծրագրի վերջնական ավարտը նախատեսվում է 2018 թվականի վերջին ։
Արտաքին հղումներ
Կատեգորիա:Ճախրուղիներ Հայաստանում Կատեգորիա:Ճախրուղիներ այբբենական կարգով
Հեռախոսային օպերատորներ (հեռուստասերիալ)
«Հեռախոսային օպերատորներ» (Las chicas del cable), իսպանական պատմական դրամա հեռուստասերիալ ։ Առաջին եթերաշրջանը բաղկացած է 16 սերիաներից, որը թողարկվել է 2 մասով։ Առաջին մասը թողարկվել է Նեթֆլիքսի կողմից 2017 թվականի ապրիլի 28-ին ։ Երկրորդ եթերաշրջանը հասանելի է դարձել 2017 թվականի դեկտեմբերի 25-ին, իսկ երրորդ եթերաշրջանը՝ 2018 թվականի սեպտեմբերի 7-ին ։ Սերիալը երկարացվել է չորրորդ եթերաշրջանով։ Հինգերորդ եթերաշրջանի առաջին մասը թողարկվել է Նեթֆլիքս հարթակում 2020 թվականի փետրվարի 14-ին։
Ռեկորդային տրանսֆերային աղյուսակ
Ներկայացվում է ռեկորդային ֆուտբոլային տրանսֆերների աղյուսակը ըստ տարիների, ֆունտ ստերլինգով կամ եվրոյով։
Հեռախոսային օպերատորներ (հեռուստասերիալ)
Սյուժե
1928 թվականին Մադրիդում սկսում է գործել ժամանակակից հեռահաղորդակցային ընկերություն։ Սերիալը պատմում է չորս երիտասարդ կանանց կյանքի մասին՝ նրանց քաղաք տեղափոխվելուց հետո այդ ընկերությունում աշխատելու համար։
Ռեկորդային տրանսֆերային աղյուսակ
Արտաքին հղումներ
Կատեգորիա:Ֆուտբոլիստների ցանկեր Կատեգորիա:Ֆուտբոլի ռեկորդներ և վիճակագրություն
Հեռախոսային օպերատորներ (հեռուստասերիալ)
Արտաքին հղումներ
Կատեգորիա:Իսպաներեն հեռուստասերիալներ Կատեգորիա:Նեթֆլիքսի բնօրինակ ծրագրեր Կատեգորիա:2017 հեռուստասերիալներ
Ատիպիկ թոքաբորբ
Տերմինը առաջին անգամ օգտագործվել է 1930-ականներին և կապված է եղել Streptococcus pneumoniae-ի կողմից հարուցված բակտերային թոքաբորբի հետ՝ այն ժամանակ թոքաբորբերի ամենահայտնի և ամենատարածված տեսակը։ Տիպիկ և ատիպիկ թոքաբորբերի տարանջատումը պատմականորեն համարվում էր շատ կարևոր, քանզի հնարավոր էր լինում տարբերակել այն պացիենտներին, որոնք ներկայանում էին «տիպիկ» շնչառական ախտանիշներով և բլթային թոքաբորբով, նրանցից, որոնց մոտ առկա էին թոքաբորբին այնքան էլ ոչ բնորոշ համակարգային «ատիպիկ» ախտանիշներ (օրինակ՝ տենդ, գլխացավ, առատ քրտնարտադրություն և մկանացավ) և բրոնխոպնևմոնիա ։
Ռոբերտ Օլդրիչ
Ռոբերտ Օլդրիչ (Robert Burgess Aldrich, ), ամերիկացի կինոռեժիսոր, սցենարիստ և կինոպրոդյուսեր։ Հայտնի է այնպիսի ֆիլմերով, որոնք են «Համբուրիր ինձ մինչև մահ», «Ինչ պատահեց Բեբի Ջեյնի հետ» և «Կեղտոտ դյուժին»։ 1975-1979-ական թվականներին եղել է Ամերիկայի ռեժիսորների Գիլդիայի նախագահը։
Ատիպիկ թոքաբորբ
Տերմինաբանություն
«Առաջնային ատիպիկ թոքաբորբը» կոչվում է առաջնային, քանզի այն առաջանում է այլ հիվանդություններից անկախ։
Ռոբերտ Օլդրիչ
Կենսագրություն
Ռոբերտ Օլդրիչը ծնվել է Կրասնոտեում, Ռոդ Այլենդում, թերթի սեփականատեր՝ Էդվարդ Բ.Օլդրիչի ընտանիքում։ Պատկանել է ամերիկական հասարակության միաձուլմանը. պապը՝ սենատոր, հորեղբայրը՝ դեսպան Լոնդոնում, հորեղբոր տղան՝ Նելսոն Օլդրիչ Ռոկֆելերը՝ միլիոնատեր։ Ավարտել է Փրովիդենս (Ռոդ Այլենդ)ի Moses Brown School դպրոցը։ Վիրջինիայի համալսարանում սովորել է տնտեսագիտություն։ 1941 թվականին ուսումը թողել է RKO Radio Pictures աշխատանքի համար, որի պատճառով ստիպված է եղել խզել հարաբերությունները բարձրաստիճան բարեկամների հետ, ովքեր դժգոհ էին այդպիսի իրադարձության շրջադարձից։ Ռեժիսորի օգնականի կարգավիճակով մասնակցում է Ժանա Ռենուարայի, Ժոզեֆ Լոուզի և Չարլի Չապլին ի ֆիլմերի բեմադրությանը։ 50-ական թվականներին հեռուստատեսությունում աշխատում է որպես ռեժիսոր և նկարում է իր առաջին լայնամետրաժ «Մեծ դաշնակից» ֆիլմը։ Այդ ժամանակահատվածի ֆիլմերում ռեժիսորը ցուցադրում է հազվադեպ հեղինակային կինեմատոգրաֆի օրինակ, կինեմատոգրաֆիայի ժապավենը լցնելով լիբերալ-մարդասիրական պարունակությամբ։ Դրանց շարքում էր դասական-նուար՝ «Համբուրիր ինձ մինչև մահ»,  Կլիֆորդ Օդետսի՝ «Մեծ դանակ» պիեսի կինոադապտացիան և ռազմական «Գրոհում» դրաման։
Ատիպիկ թոքաբորբ
Տերմինաբանություն
Այն հայտնի է նաև որպես «քայլող թոքաբորբ», որովհետև ախտանիշները սովորաբար լինում են բավականին մեղմ և հիվանդը կարող է լինել ոտքի վրա ։
Ռոբերտ Օլդրիչ
Կենսագրություն
Ռեժիսորը նաև աշխատում է ժանրային ֆիլմում, 1954 թվականին էկրաններին է հայտնվում «Ապաչ» և «Վերակրուս» վեստերները Բերտա Լանկաստերայի մասնակցությամբ։ 1959 թվականին Օլդրիչը գլխավորում է Բեռլինի 9-րդ միջազգային կինոփառատոնի հանձնաժողովը։ 60-ական թվականներին նկարահանում է մի քանի հաջող առևտրական ֆիլմեր՝ թրիլերներ «Ինչ պատահեց Բեբի Ջեյնի հետ» և «Հանգիստ, հանգիստ, սիրելի Շառլոտա», ինչպես նաև «Ջորջի քրոջ սպանությունը» և «Կեղտոտ դյուժին»։ Վերջինի հաղթանակը դրդեց ռեժիսորին ստեղծել սեփական, անկախ կինոստուդիան, սակայն մի քանի անհաջող նախագծերից հետո, նա վերադառնում է իր հոլիվուդյան կինոարտադրությանը։ Մարդասիրության թեման չի լքում ռեժիսորին, դրանով տոգորված էին նրա վերջին «Ամենաերկար յարդը» սպորտային դրամա և «Ուլզանի ասպատակությունը» աշխատանքները, Քաղաքացիական պատերազմից հետո ԱՄՆ-ի բնիկ բնակչության խտրականությունը, ամերիկյան հասարակության կողմից։ Օլդրիչը ամուսնացել է երկու անգամ։ Գարիեթ Ֆոստերի հետ ամուսնությունից (1941—1965) նա ուներ չորս երեխա։ 1966 թվականին Ֆոստերից բաժանվելուց հետո, ամուսնանում է մոդել Սիբիլ Զիգֆրիդի հետ։ Կինեմատոգրաֆիայից հեռացել է 1981 թվականին և երկու տարի անց մահացել է երիկամային անբավարարվածությունից իր տանը, ԱՄՆ-ի Լոս Անջելես քաղաքում, 65 տարեկան հասակում ։
Ատիպիկ թոքաբորբ
Տերմինաբանություն
«Ատիպիկ թոքաբորբը» ատիպիկ է, քանզի այն հարուցվում է ատիպիկ օրգանիզմների կողմից (բացի այս հարուցիչներից՝ Streptococcus pneumoniae, Haemophilus influenzae և Moraxella catarrhalis) ։ Այս ատիպիկ օրգանիզմները կարող են լինել հատուկ բակտերիաներ, վիրուսներ, սնկեր և նախակենդանիներ։ Ի հավելում այս ամենին, թոքաբորբի այս տեսակը ատիպիկ է նաև իր կլինիկական ընթացքով՝ խորխի միայն չափավոր քանակներ, կոնսոլիդացիայի բացակայություն, արյան սպիտակ բջիջների քանակի աննշան բարձրացում և ալվեոլյար էքսուդատի բացակայություն ։
Ռոբերտ Օլդրիչ
Ծանոթագրություններ
Կատեգորիա:20-րդ դարի ամերիկացի գործարարներ Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ
Ատիպիկ թոքաբորբ
Տերմինաբանություն
Այն ժամանակ, երբ առաջին անգամ նկարագրվում էր ատիպիկ թոքաբորբը, որոշ միկրոօրգանիզմներ՝ միկոպլազմա, քլամիդոֆիլա և լեգիոնելա, դեռևս չէին ճանաչվել որպես բակտերիաներ և համարվում էին վիրուսային օրգանիզմներ։ Այդ իսկ պատճառով, «ատիպիկ թոքաբորբը» նաև կոչվում էր «ոչ բակտերիալ» ։
Պատճառներ
Ատիպիկ թոքաբորբեր հարուցող ամենատարածված օրգանիզմները (հաճախ ներբջջային կյանք վարող) բակտերիաներն են ՝
Ատիպիկ թոքաբորբը նաև կարող է հարուցվել նախակենդանիներով, ինչպես նաև ունենալ սնկային կամ վիրուսային ծագում ։
Նախկինում միկրոօրգանիզմների մեծ մասը շատ դժվար էր առանձնացնել և գաղութանցել։ Սակայն, ներկայիս տեխնոլոգիաները ուղղված են ախտածին մանրէները տարբերակելուն, ինչը կարող է օգնել ավելի անհատականացված բուժման տակտիկաների մշակման հարցում։
Վիրուսային
Վիրուսային ծագման ատիպիկ թոքաբորբի հայտնի հարուցիչներն են՝ շնչառական սինցիտիալ վիրուս (ռեսպիրատոր սինցիտիալ վիրուս), գրիպի A և B վիրուսներ, պարագրիպի վիրուս, ադենովիրուս, ծանր ընթացքով սուր շնչառական համախտանիշ (SARS), Մերձավոր Արևելքի շնչառական համախտանիշ (MERS), COVID-19 սուր շնչառական համախտանիշ և կարմրուկ ։
Ախտորոշում
Մինչև որևէ ֆիզիկալ նշանի ի հայտ գալը, որը կարող է խոսել թոքաբորբի առկայության մասին, ատիպիկ թոքաբորբով տառապող հիվանդի կրծքավանդակի ռենտգեն նկար վրա հաճախ կարող է երևալ թոքեր բորբոքման պատկեր ։ Սա կոչվում է թաքնված թոքաբորբ (երբ չկան թոքաբորբի որևէ ակնառու նշաններ)։ Ընդհանրապես, թաքնված թոքաբորբը բավականին հաճախ հանդիպում է նաև տիպիկ թոքաբորբով տառապող պացիենտների մոտ, և կարող է հարուցված լինել Streptococcus pneumoniae-ով, սակայն երեխաների շրջանում պնևմոկոկային պատվաստանյութի կիրառման հետ մեկտեղ նվազել է թաքնված թոքաբորբերի հանդիպման հաճախականությունը ։
Ինֆիլտրացիան հիմնականում սկսվում է հարբրոնխային հատվածներից (որտեղից սկսվում են բրոնխները) և սեպաձև կամ հովհարաձև տեսքով տարածվում է դեպի թոքերի ավելի ծայրամասային հատվածներ։ Գործընթացը շատ հաճախ ներառում է ստորին բլիթը, բայց կարող են ախտահարվել ցանկացած բիլթ կամ բլթեր ։
Համաճարակաբանություն
Միկոպլազմայով հարուցված թոքաբորբը ավելի հաճախ հանդիպում է երիտասարդների քան ծերերի մոտ ։ Ծերերը ավելի հաճախ ախտահարվում են լեգիոնելային թոքաբորբով ։
Արտաքին հղումներ
Կատեգորիա:Թոքաբորբ Կատեգորիա:Շնչառական համակարգ
Գայլ (ֆիլմ)
Գայլ (Wolf), ռեժիսոր Մայք Նիկոլասի 1994 թվականի սարսափ ֆիլմը թրիլերի և դրամայի տարրերով։ Ֆիլմի պրեմիերան տեղի է ունեցել 1994 թվականի հունիսի 17-ին։
Սյուժե
Խոշոր հրատատարակչության խմբագիր Վիլ Ռենդելը տարիքի հետ կորցնում է իր գործնական խորաթափանցությունը։ Իսկ նրա թիկունքում հասունանում է դավադրություն, որի գլխում կանգնած է Ռենդելի սան, երիտասարդ և առաջադեմ Սթյուարդ Սուինթոնը։ Բայց մի օր Վիլ Ռենդելի մասնակցությամբ տեղի է ունենում պատահար, որը արմատապես փոխում է իրավիճակը՝ տան ճանապարհին նա մեքենայի տակ է գցում մի գայլի։ Ցնցված այդ փաստից, Վիլը դուրս է գալիս մեքենայից՝ ցանկանում ստուգել կենդանու վիճակը։ Գայլը մեռած տեսք ուներ, բայց հանկարծ հարձակվում է և կծում մոտեցող Վիլին։ Նա պատրաստվում է դիմել բժշկին, սակայն նկատում է, որ վերքը բուժվել է և կծածի տեղում ակտիվ կենդանու բուրդ հիշեցնող մազեր են աճում։
Սկսած այդ պահից, Վիլը իր մեջ նկատում է որոշ տարօրինակ բաներ՝ աննախադեպ սրված տեսողություն, լսողություն և հոտառություն, արթնանում է կենդանական վճռականությունը և ներըմբռնումը։ Սկզբում Ռենդելը գտնում էր, որ դա ուշագրավ է, սակայն հաստատորեն շարունակվող կերպարանափոխությունը շուտով սկսում է նրան անհանգստացնել։ Քաղաքում սկսվում են գիշերային հարձակումներ մարդկանց վրա, տարբերվող կենդանական դաժանությամբ։ Այդ գիշերներից մեկում սպանվել է Վիլի կինը։ Վերջինս ընկնում է հետաքննություն իրականացնող հետախույզների կասկածի տակ։ Ինքը Վիլը արդեն կասկածում է իր անմեղության վրա։
Սաունդթրեք
1994 թվականին առանձին CD սկավառակով դուրս եկավ ֆիլմի սաունդթրեքը, որը բաղկացած է 20 կոմպոզիցիայից և որի հեղինակը Էնիո Մորիկոնեն է։
Ծանոթագրություններ
Կատեգորիա:Ամերիկյան թրիլեր ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:1994 ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Columbia Pictures ֆիլմեր Կատեգորիա:Ամերիկյան ռոմանտիկ կինոկատակերգություններ Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան սարսափ թրիլեր ֆիլմեր Կատեգորիա:Ֆիլմեր մարդագայլերի մասին Կատեգորիա:Ամերիկյան սարսափ ֆիլմեր Կատեգորիա:Ֆիլմերի երաժշտություն ըստ Էնիո Մորիկոնեի Կատեգորիա:Նյու Յորքում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան կինոկատակերգություններ Կատեգորիա:Ամուսնական դավաճանությունը ֆիլմերում Կատեգորիա:Ամերիկյան սարսափ կատակերգություն ֆիլմեր
Ֆրանց Վրանիցկի
Ֆրանց Վրանիցկի (Franz Vranitzky, ), ավստրիացի պետական և քաղաքական գործիչ։
Վաղ գործունեություն
Մեծացել է աշխատավորի ընտանիքում։ Երիտասարդ տարիքում բասկետբոլ է խաղացել և Ավստրիայի հավաքականի խաղացող է եղել։
1976 թվականից աշխատել է բանկային կազմակերպություններում։ 1984-1986 թվականներին աշխատել է ֆինանսների նախարար Ֆրեդ Զինովացի կաբինետում
Ավստրիայի Սոցիալիստական կուսակցության առաջնորդի և Դաշնային կանցլերի պաշտոնից Զինովացու հրաժարականից հետո գլխավորել է սոցիալիստներն ու երկրի կառավարությունը։
Ավստրիայի կանցլեր
Վրանիցկու առաջին կաբինետը ձևավորվել է, ինչպես արդեն տարիներ շարունակ, սոցիալիստներից և ավստրիական Ազատության կուսակցության ներկայացուցիչներից։ Սակայն 1986 թվականի սեպտեմբերին Ազատության կուսակցության նոր առաջնորդ է ընտրվել Յորգ Հայդերը, որը հայտնի է իր արմատական ազգայնական հայացքներով։ Հայդերի հետ համագործակցելու սկզբունքային մերժման պատճառով Վրանիցկին անմիջապես խզել է կոալիցիան։
Ընտրությունների արդյունքներով՝ Վրանիցկին ձևավորել է «մեծ կոալիցիայի» կաբինետը, որը բաղկացած է երկրի երկու խոշորագույն ուժերի՝ սոցիալիստների և ժողովրդների ներկայացուցիչներից։ «Մեծ կոալիցիան» պետք է ղեկավարեր երկիրը մինչև 2000 թվականը, և կրկին 2007 թվականից՝ արդեն այն բանից հետո, երբ նա հեռացվեց քաղաքական ասպարեզից։
1991 թվականին Վրանիցկին Սոցիալիստական կուսակցությունը Սոցիալ-դեմոկրատական անվանափոխելու նախաձեռնողներից մեկն էր։ 1995 թվականին Ավստրիան անդամակցեց ԵՄ-ին։ 1997 թվականի հունվարին Վրանիցկին հրաժարական տվեց։
Սոքոթրա
Սոքոթրա, Socotra, կղզիների խումբ Հնդկական օվկիանոսում, Աֆրիկայի Դվարդաֆույ հրվանդանից արևելք։ Պատկանում է Եմենին։ Տարածությունը 3600 կմ² է։ Կազմված է հիմնականում բյուրեղային ապարներից։ Բարձրությունը մինչև 1503 մ է (Սոքոթրա կղզում)։ Կլիման չոր արևադարձային է, բուսածածկույթը՝ կիսաանապատային (Köppen կլիմայի դասակարգում։ BWh եւ BSh)։ Արևելքում և լեռներում կան քսերոֆիլ ծառերի պուրակներ։
Ֆրանց Վրանիցկի
Հետագա գործունեություն
Հրաժարականից հետո Ֆրանց Վրանիցկին կատարում էր Ալբանիայում ԵԱՀԿ առաքելության ղեկավարի գործառույթները։
Սոքոթրա
Կատեգորիա:Հնդկական օվկիանոսի կղզեխմբեր Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Կղզեխմբեր այբբենական կարգով Կատեգորիա:Եմենի կղզիներ Կատեգորիա:Աֆրիկայի կղզիներ Կատեգորիա:Հնդկական օվկիանոսի կղզիներ
Soon We'll Be Found
«Soon We'll Be Found», Սիա Ֆուրլերի երգն է։ Հրապարակվել է 2008 թվականի հոկտեմբերի 13-ին։ Այն Սիայի՝ թվով երրորդ սինգլն է «Some People Have Real Problems» (2008) ալբոմից։ Սինգլը միայն հասանելի է եղել ներբեռնման համար Մեծ Բրիտանիայում, իսկ երգի տեսահոլովակը, որում Սիան բառերը արտահայտում է Ամերիկյան ժեստերի լեզվով, ցուցադրվել է Միացյալ Նահանգների iTunes Store-ի գլխավոր էջում, երբ այն 2008 թվականի նոյեմբերի 4-ին դարձել է շաբաթվա անվճար ներբեռնվող երաժշտության։ Սիան կատարել է երգը ''Later... with Jools Holland շոուի ժամանակ 2008 թվականի հոկտեմբերի 7-ին, իսկ 2008 թվականի նոյեմբերի 13-ին Late Show with David Letterman''-ի ժամանակ ։
Տեսահոլովակ
Երգի տեսահոլովակը ղեկավարել է Քլեյր Քարեն։ Երգի տեսահոլովակում Սիան երգում է և նրա երգին զուգահեռ երգի բառերը արտահայտվում են Ամերիկյան ժեստերի լեզվով։
Տեսահոլովակը դարձել է ավելի հայտնի, երբ ցուցադրվել է Միացյալ Նահանգների iTunes Store-ի գլխավոր էջում 2008 թվականի նոյեմբերի 4-10-ին։
Լսարանի ընդունելություն և կարծիքներ
Երգը և տեսահոլովակը արժանացել են քննադատների դրական կարծիքների։ Spin ամսագիրը դրական է արձագանքել երգի վերաբերյալ, ասելով, որ «այդ ամենը կարծես թե եղել է երազ, Սիայի նվազող ձայնով և ուժգին գործիքավորում» ։ Կառլ Ուիլյամսը նախորդ հեռարձակման ժամանակ գրել է, որ «կազմը մեծ է, իսկ ազդեցությունը նորաձև ու հզոր», իսկ Սիայի վոկալը համեմատել է Դաստի Սփրինգֆիլդի հետ ։ Amuze-ը «Soon We'll Be Found» երգը անվանել է «նոր ցնցող սինգլ» ։
Կոմերցիալ ներկայացում
Ավստրալիայում «Soon We'll Be Found» երգը հրապարակվել է ARIA Singles Chart-ի 89-րդ հորիզոնականում 2009 թվականի մայիսի 4-ին թողարկված չարթում ։ Սինգլը հայտնել է Flemish Ultratip չարթի 17-րդ և Walloon Ultratip չարթի 13-րդ հորիզոնականներում ։ Մեծ Բրիտանիայում սինգլը հրապարակվել է UK Singles Chart-ի 182-րդ հորիզոնականում։ Հաջորդ շաբաթ, այն հասել է մինչև 94-րդ հորիզոնական, որը սինգլի ամենաբարձր դիրքն է եղել աղյուսակում ։
Ծանոթագրություններ
Կատեգորիա:Սիայի երգեր
Միջուկային հետազոտությունների միացյալ ինստիտուտ
Միջուկային հետազոտությունների միացյալ ինստիտուտ (ՄՀՄԻ), Միջկառավարական գիտական հետազոտական կազմակերպություն, միջազգային մասշտաբի ինստիտուտ։ Ինստիտուտը գտնվում է գիտական քաղաք Դուբնայում՝ Մոսկվայի մարզ։ ՄՀՄԻ-ի հիմնադիրներն են հանդիսանում 18 անդամ պետությունները։ ՄՀՄԻ-ի  տեսական և փորձարարական հետազոտությունների հիմնական ուղություններն են հանդիսանում  տարրական մասնիկների ֆիզիկան, միջուկային ֆիզիկան, խտացած միջավայրի ֆիզիկան։ Դուբնայի գիտնականների շնորհիվ սինթեզվել են  նոր գերծանր քիմիական տարրեր՝ 118-րդ տարրը կոչվել է հայ մեծ գիտնական Յուրի Ցոլակի Հովհաննիսյանի պատվին, իսկ Մենդելեևի պարբերական աղյուսակի 105-րդ տարրն կոչվել է Dubnium/Db/՝ ընդհանուր և կիրառական քիմիայի միջազգային որոշմամբ/[[июпак]]/
Պատմությունը
ՄՀՄԻ-ն ստեղծվել է 1956թ-ի մարտի 26-ին 11 հիմնադիր երկրների կառավարությունների ներկայացուցիչների կողմից, ՄԱԿ-ի կողմից գրանցվել է 1957 թ-ին/ փետրվարի 1-ին/: ՄՀՄԻ-ին հատկացրած ներդրումը ԽՍՀՄ՝ 50 տոկոս, ՉԺՀ՝ 20 տոկոս:Ինստիտուտը գտնվում է Դուբնայում՝ Մոսկվայից 120 կմ հյուսիս։ Ինստիտուտը  համագործակցում է 1954թ-ին Ժնևում  ստեղծված  միջուկային հետազոտությունների եվրոպական կենտրոնի՝ ՑԵՌՆ-ի(ֆր.՝ CERN) հետ։ ՄՀՄԻ-ի առաջին տնօրեն ընտրվել է Մ. Ի.Բլոխինցեվը, առաջին փոխտնօրենը՝ Մ.Դանիշ/ Լեհաստան/ և Վ.Վատրուբ/Չեխոսլովակիա/:
Կառուցվածքը
18 անդամ պետություններ Ռուսաստան                  Հայաստան      Ղազախստան        ՈԻկրանիա   Հյուսիսային Կորեա Բելառուսիա                 Վրաստան         Կուբա               Չեխիա      Մոլդովա Բուլղարիա                  Ադրբեջան         Սլովակիա          Լեհաստան Վիետնամ                   Ռումինիա         ՈԻզբեկստան        Մոնղոլիա Ինստիտուտը համաձայնագրեր է կնքել Հունգարիայի, Գերմանիայի, Իտակիայի, Սերբիայի և Հարավաֆրիկյան հանրապետության հետ։ Կառավարման բարձրագույն մարմինը 18 անդամ երկրների ներկայացուցիչներից կազմված  կազմկոմիտեն է։ Քաղաքականությունը մշակում է գիտական խորհուրդը, որի կազմում ընդգրկված են հայտնի ֆիզիկոսներ Գերմանիայից, Իտալիայից, ԱՄՆ-ից, Ֆրանսիայից և ՑԵՌՆ-ից։ ՄՀՄԻ կազմում գործում է 7 լաբորատորիա,որոնցից յուրաքանչյուրը  իր իրականացրած հետազոտությունների հանդիսանում է մի մեծ ինստիտուտ։
Ծանոթագրություններ
http://www.jinr.ru/ http://jinr.info/information/?id=139 https://lenta.ru/articles/2013/09/12/physics http://ufn.ru/ru/articles/2016/3/a/
Կատեգորիա:Միջուկային ֆիզիկա Կատեգորիա:Ժողովուրդների բարեկամության շքանշանով պարգևատրված կազմակերպություններ Կատեգորիա:Ռուսաստանի գիտահետազոտական ինստիտուտներ
Երիտթուրքերի դատավարություն (1919-1920)
Երիտթուրքերի դատավարություն (1919-1920), Օսմանյան կայսրությունն առաջին համաշխարհային պատերազմի մեջ ներքաշած և հայերի տեղահանությունն ու ցեղասպանությունը կազմակերպած երիտթուրքական «Միություն և առաջադիմություն» կուսակցության ղեկավար գործիչների դատավարությունը Կ. Պոլսում։ Մուդրոսի զինադադարի (1918) կնքումից անմիջապես հետո, համաշխարհային հասարակայնության ճնշման տակ, թուրքական նոր կառավարությունը որոշեց պատասխանատվության ենթարկել Թուրքիան պատերազմի մեջ ներքաշած և հայերի ցեղասպանությունը կազմակերպած մեղավորներին։
1918 թ. դեկտեմբերի 16-ի որոշմամբ կազմվեցին արևմտահայության կոտորածներին վերաբերող մեղադրական ապացույցներ (ծածկագիր հեռագրեր, պաշտոնական գրություններ, հրահանգներ և հրամաններ, ականատեսների վկայություններ և այլն) հավաքող հարցաքննիչ հանձնախմբեր։ Օսմանյան կայսրության տարածքը բաժանվեց 10 դատաքննչական շրջանի, նշանակվեցին դատախազներ, քննիչներ, քարտուղարներ։ 1919 թ. հունվարի 8-ին կազմվեցին ռազմական արտակարգ ատյաններ։ Դատական նիստերի ընթացքում քննվեց երիտթուրքական կառավարության ղեկավարների, «Միություն և առաջադիմություն» կուսակցության ԿԿ անդամների և շրջանային պատասխանատու քարտուղարների ու պաշտոնյաների, հայկական կոտորածներն իրականացնող «Թեշքիլաթ-ը մահսուսե»-ի («Հատուկ կազմակերպություն), Յոզղատի, Տրապիզոնի, Բյոյուքդերեի (Կ. Պոլսի արվարձան) և Խարբերդի տեղահանությունն ու կոտորածները կազմակերպողների հանցավոր գործունեությունը։
Երիտթուրքերի դատավարությունը ցույց տվեց, որ արևմտահայության տեղահանություններն ու կոտորածները ռազմական կամ կարգապահական միջոցառումներ չէին և սահմանափակ կամ տեղական բնույթ չեն կրել, ինչպես ցանկանում էին ներկայացնել հանցագործները, այլ եղել են կանխամտածված ու մշակված գործողություններ, իրականացվել բացարձակապես երիտթուրքական կուսակցության ԿԿ նախաձեռնությամբ ու կարգադրությամբ, իսկ կոտորածներն անմիջականորեն իրականացրել են այդ նպատակով բանտերից ազատ արձակված մարդասպաններն ու այլ ոճրագործներ։
1919 թ. հունիսի 21-ին, 23-ին և 29-ին տեղի ունեցան «Միություն և առաջադիմություն» կուսակցության շրջանային պատասխանատու քարտուղարների և պաշտոնատար այլ անձանց դատավարությունները։ Դատավճիռը հրապարակվեց 1920 թ. հունվարի 8-ին։ 36 մեղադրյալներից 3-ը դատապարտվեցին 10 տարվա, մյուսները՝ մի քանի տարվա ազատազրկման։
Յոզղատի հայերի կոտորածն իրականացնողների դատավճիռը հրապարակվեց 1919 թ. ապրիլի 8-ին. Յոզղատի մութասարիֆի (գավառապետ) տեղակալ և Բողազլյանի կայմակամ (գավառապետ) Մեհմեդ Քեմալ բեյը դատապարտվեց մահվան, իսկ Յոզղատի ոստիկանապետ Թեվֆիկ բեյը՝ 15 տարվա տաժանակրության։
Տրապիզոնի կոտորածներն իրականացնողների դատավճիռը կայացվեց 1919-ի մայիսի 22-ին։ 8 հանցագործներից երկուսը՝ Ջեմալ Ազմի և Նայիմ բեյերը, հեռակա կարգով դատապարտվեցին մահվան, մյուսները՝ տարբեր ժամկետներով ազատազրկման։
Բյոյուքդերեի ոչ մուսուլման բնակչության՝ հայերի և հույների հալածանքները կազմակերպողների դատավճիռը հրապարակվեց 1919 թ. մայիսի 24-ին։ Բոլոր մեղադրյալները (4 հոգի) դատապարտվեցին մի քանի տարվա ազատազրկման։
Խարբերդի հայերի տեղահանության և կոտորածների հանցագործների դատավճիռը կայացվեց 1920 թ. հունվարի 14-ին. Բեհաեդդին Շաքիրը հեռակա կարգով դատապարտվեց մահվան, իսկ երիտթուրքական կուսակցության Խարբերդի պատասխանատու քարտուղար Ռեսնելի Նազիմ բեյը՝ 15 տարվա տաժանակրության։
Դատավարության արձանագրությունները հրատարակվել են 1919-20 թթ., «Թաքվիմ-ի վեքայի» («Իրադարձությունների օրացույց») արաբատառ թուրքական պաշտոնաթերթի հավելվածում։ Երիտթուրքերի դատավարությունը թեև չստացավ լայն արձագանք, այնուամենայնիվ բացահայտեց Արևմտյան Հայաստանում և Օսմանյան կայսրության հայաբնակ վայրերում թուրքական իշխանությունների իրագործած հայերի ցեղասպանությունը։ Երիտթուրքերի դատավարության նյութերը հերքում են թուրքական պաշտոնական շրջանների՝ հայերի ցեղասպանությունը ժխտող պնդումները։
Ռուտինա Ուեսլի
Վաղ տարիներ
Ուեսլին ծնվել և մեծացել է Նևադա նահանգի Լաս Վեգաս քաղաքում ։ Նրա հայրը՝ Այվերի Ուիլերը, պրոֆեսիոնալ չեչոտկա պարող է, իսկ մայրը՝ Կասանդրա Ուեսլին, վիճակագիր ։ Ռուտինան հաճախել է Լաս Վեգասի միջազգային կրթության ակադեմիային կից Լաս Վեգասի ակադեմիայի կատարողական և վիզուալ արվեստների դպրոցը։ Simba Studios and the West Las Vegas Arts Center-ում սովորել է պարել ։ Հետո Ինդիանայում ընդունվել է University of Evansville։ Բեմական արվեստի ոլորտում բակալավրի աստիճան ստանալուց հետո Ռուտինայի տատը նրան առաջարկել է ավարտել բուժքույրական դասընթացները, բայց նա որոշել է այնուամենայնիվ շարունակել իր կրթությունը ։ 2001 թվականին Ուեսլին ընդունվել է Ջուլիարդի դպրոցը և ավարտել է այն 2005 թվականի մայիսին, մեկ ամառ անց ընդունվել է Դրամատիկական արվեստի թագավորական ակադեմիա ։
Երիտթուրքերի դատավարություն (1919-1920)
Գրականություն
Կատեգորիա:Հայոց ցեղասպանություն Կատեգորիա:Թուրքիայի պատմություն Կատեգորիա:1920 թվականն Օսմանյան կայսրությունում Կատեգորիա:Հույների ցեղասպանություն Կատեգորիա:Օսմանյան կայսրության քաղաքականություն Կատեգորիա:Օսմանյան կայսրությունն Առաջին համաշխարհային պատերազմում
Ռուտինա Ուեսլի
Կարիերա
2006 թվականի դեկտեմբերին Ուեսլին հրավիրել են Դեյվիդ Հեայի «The Vertical Hour» բրոդվեյական բեմադրությանը մասնակցելու ։ 2007 թվականին նաև հայտնվել է Նյու Յորքի The Public Theater-ի բեմում՝ Ուինթերա Միլլերի «In Darfur» պիեսում, որտեղ խաղացել են նաև Հիզեր Ռաֆֆոն, Աարոն Լորը և այլք ։
2005 թվականին Ուեսլին փոքրիկ դեր է ունեցել «Հիթչի մեթոդը» ֆիլմում, բայց նրան ի վերջո հեռացրել են ։
2007 թվականին տեղի է ունեցել Ռուտինայի առաջնաելույթը մեծ էկրանին՝ բրիտանացի ռեժիսոր Իեն Իկբալ Ռաշիդի «Ինչպես է նա շարժվում» ֆիլմում խաղացած Ռայի գլխավոր դերով։ Ֆիլմը աղջկա մասին է, որը չի կարող իրեն թույլ տալ մասնավոր բժշկական դպրոց հաճախել և մասնակցում է պարային մրցույթին՝ մեծ դրամական մրցանակ շահելու համար։ Այս ֆիլմում նկարահանվելուց առաջ Ուեսլին հինգշաբաթյա պարային պատրաստություն է անցել ։
2007 թվականին Ալան Բոլլի «Իրական արյուն» նոր սերիալում  Թարա Թարնմոնի դերում նկարահանվելու համար անցել է փորձեր։ Ալան Բոլլը ընտրել է նրան, քանի որ «նա առաջին մարդն էր, որը ցուցադրել է Թարայի խոցելի կողմերը» ։ Ի սկզբանե Թարայի դերը պետք է խաղար Բրուք Քերը։ Դրան զուգահեռ Ռուտինան խաղացել է «Թվեր» սերիալի էպիզոդում և հնչյունավորել է «Գեներատոր Ռեքս» և «Քլիվլենդի շոուն» մուլտսերիալների մի քանի էպիզոդներ։ 2011 թվականին Ուեսլի նկարահանվել է «California Winter» դրամատիկական ֆիլմում։ Երկու անգամ «Իրական արյուն» սերիալի թիմի կազմում առաջադրվել է որպես լավագույն դերասանուհի. 2009 թվականին՝ «Scream» մրցանակ, 2010 թվականին՝ «ԱՄՆ կինոդերասանների գիլդիա մրցանակ»։
2016 թվականին Ուեսլին հրավիրվել է «Oprah Winfrey Network» հեռուստաընկերության Ավա Դյուվերնեյի և Օփրա Ուինֆրիի արտադրած «Շաքարի տնկարկների թագուհին» սերիալի գլխավոր դերակատարմանը ։
Ծանոթագրություններ
Կատեգորիա:Փետրվարի 1 ծնունդներ Կատեգորիա:1979 ծնունդներ Կատեգորիա:Դեկտեմբերի 21 ծնունդներ Կատեգորիա:1978 ծնունդներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի դերասանուհիներ
Բրիան Կաբեսաս
Բրիան Ալֆրեդո Կաբեսաս Սեգուդո (Bryan Alfredo Cabezas Segura, ), էկվադորցի ֆուտբոլիստ, «Պանատինաիկոս» ակումբի և Էկվադորի հավաքականի կիսապաշտպան։
Ակումբային կարեիերա
Կաբեսասն «Ինդեպենդենտե դել Վալե» ակումբի սան է։ 2012 թվականի դեկտեմբերի 15-ին «ԼԴՈւ Լոխա» ակումբի դեմ խաղի ժամանակ նա կատարել է իր նորամուտը Էկվադորի առաջնությունում ։ 2015 թվականի փետրվարի 16-ին Գուայակիլի «Բարսելոնա» ակումբի դեմ խաղում նա խփել է իր առաջին գոլը «Ինդեպենդենտե» ակումբի կազմում ։ 2016 թվականի Լիբերտադորեսի գավաթի խաղարկության շրջանակներում նա մասնակցել է բրազիլիական «Ատլետիկո Մինեյրո» և արգենտինական «Բոկա Խունիորս» ակումբների բեմ խաղերին ։ Կաբեսասը խփել է երեք գոլ և թիմին օգնել է առաջին անգամ դուրս գալ մրցաշարի եզրափակիչ։
2016 թվականի ամռանը Կաբեսասը տեղափոխվել է իտալական «Ատալանտա» ակումբ՝ կնքելով պայմանագիր հինգ տարով ։ 2017 թվականի ապրիլի 15-ին «Ռոմա» ակումբի դեմ խաղի ժամանակ նա կատարել է իր նորամուտը իտալական Սերիա Ա-ում ։
Միջազգային կարիերա
2013 թվականին Կաբեսասը մասնակցել է Հարավային Ամերիկայի պատանեկան առաջնությանը, որը կայացել է Արգենտինայում։ Մրցաշարի ընթացքում նա մասնակցել է Արգենտինայի, Վենեսուելայի , Կոլումբիայի և Պարագվայի հավաքականների հետ խաղերին ։
2017 թվականին Կաբեսասը Էկվադորի երիտասարդական հավաքականի կազմում նվաճել է արծաթե մեդալ Հարավային Ամերիկայի երիտասարդական առաջնությունում։ Մրցաշարի ընթացքում նա խաղացել է Չիլիի, Պարագվայի , Վենեսուելայի , Ուրուգվայի , Արգենտինայի , և երկու անգամ էլ Կոլումբիայի և Բրազիլիայի հավաքականների հետ խաղերին  ։ Կաբեսասն այս մրցաշարում խփել է հինգ գոլ և Լաուտարո Մարտինեսի, Ռոդրիգո Ամարալեմի և Մարսելո Տորեսի հետ ճանաչվել է մրցաշրջանի լավագույն ռմբարկու։
Նույն թվականին Կաբեսասը մասնակցել է աշխարհի երիտասարդական առաջնությանը, որը կայացել է Հարավային Կորեայում։ Մրցաշարում նա խաղացել է ԱՄՆ-ի, Սաուդյան Արաբիայի և Սենեգալի հավաքականների դեմ ։ Ամերիկայի Միացյալ Նահանգների հավաքականի հետ խաղի ժամանակ Կաբեսասը դարձել է դուբլի հեղինակ։
Ձեռքբերումներ
Ակումբային
«Ինդեպենդենտե դել Վալե»
Միջազգային
Էկվադոր (մինչև 20)
Անհատական
Տիգրան Բոյաջյան
Տիգրան Բոյաջյան (1895, Արմտան, Արևմտյան Հայաստան — 1985, ԱՄՆ), հայ իրավաբան, պատմաբան։
Կենսագրություն
1910 թվականից բնակվել է ԱՄՆ-ում։ Կրթությունն ստացել է Հյուսիսարևմտյան ու Բոստոնի համալսարաններում։ Ուսումնասիրել է իրավունք՝ ստանալով մագիստրոսի աստիճան (1925)։ 1917 թվականին, որպես կամավոր, Հայկական լեգեոնի կազմում կռվել է Պաղեստինի ճակատում։ Պատերազմից հետո մնալով Կիլիկիայում՝ զբաղվել է հայ գաղթականների օգնության հարցերով։ 1919 թվականին կրկին վերադարձել է ԱՄՆ։ Եղել է ՀԲԸՄ ղեկավարության անդամ։
Գրել է հայերին և Հայաստանին վերաբերող աշխատություններ։ Արժեքավոր է նրա «Հայաստան, մի մոռացված ցեղասպանության գործը» (1872, անգլերեն) աշխատությունը, որտեղ ի մի է բերել հավաստի աղբյուրներից քաղված բազմաթիվ փաստաթղթեր՝ ներկայացնելով այղ ահավոր ոճրագործության նախապատմությունը և ապացուցել, որ այդ ամենի պատասխանատվությունը ընկնում է թուրքական կառավարության ու նրա դաշնակից Գերմանիայի վրա։ Բոյաջյանի աներկբա եզրակացությունն այն է, որ հայկական հարցը տակավին փակված չէ, որ մոռացված ցեղասպանությունը չի ունեցել իր Նյուրնբերգն ու արդարության դատը և, որպես հայերից խլված հայրենիքի վերականգնման գործընթացքը դեռևս ուժի մեջ է։
Գրականություն
Կատեգորիա:Ամերիկահայ իրավաբաններ Կատեգորիա:Ամերիկահայ պատմաբաններ Կատեգորիա:Բոստոնի համալսարանի շրջանավարտներ
Կորյուն Ռոստոմյան
Կենսագրություն
Ավարտել է Երևանի պոլիտեխնիկական ինստիտուտը (1946)։ 1956-1960 թվականներին եղել է ՀԽՍՀ անասնապահության, ապա ՀԽՍՀ գյուղատնտեսության մեքենայացման և էլեկտրիֆիկացման ԳՀԻ-ների բաժնի, 1960-1966 թվականներին՝ Երևանի անասնաբուծական-անասնաբուժական ինստիտուտի գյուղատնտեսական արտադրության մեքենայացման և էլեկտրիֆիկացման, 1966-1979 թվականներին՝ էլեկտրատեխնիկայի ամբիոնների վարիչ։ 1979 թվականից Հայկական գյուղատնտեսական ինստիտուտի գյուղատնտեսության էլեկտրիֆիկացման ամբիոնի վարիչն է։ Գիտական աշխատանքները վերաբերում են էլեկտրաէներգիայի արտադրման, բաշխման և գյուղատնտեսության մեջ կիրառելու հարցերին։ Ստեղծել է նոր ավտոմատ փոխադրամիջոցներ անասնապահական ֆերմաների համար, որոնք լայնորեն կիրառվում են ԽՍՀՄ տարբեր գոտիներում։ Ռոստոմյանը մշակել է մաթեմատիկական մոդելավորման կիրառման մեթոդիկա՝ գյուղատնտեսական բարդ համակարգերի (գյուղատնտեսական համալիրներ, կաթի արդյունաբերության մի շարք ձեռնարկություններ) ֆունկցիոնալ դինամիկայի հետազոտման համար։ Ռոստամյանը եղել է ԽՍՀՄ Մինիստրների խորհրդի գիտության և տեխնիկայի պետական կոմիտեի էներգիայի ու էլեկտրիֆիկացման, Լենինի անվան ԳԳԱ և դրա Անդրկովկասի բաժանմունքի, ԽՍՀՄ գյուղատնտեսության մինիստրության գլխավոր վարչության և այլ գիտությունների խորհուրդների անդամ։
Ծանոթագրություններ
Կատեգորիա:Տեխնիկական գիտությունների դոկտորներ Կատեգորիա:Հայ գյուղատնտեսներ Կատեգորիա:Հայ պրոֆեսորներ Կատեգորիա:2002 մահեր Կատեգորիա:ՀՊՃՀ շրջանավարտներ Կատեգորիա:Հայ գիտնականներ Կատեգորիա:ԽՄԿԿ անդամներ Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Կարլ Լյուիս
Ֆրեդերիկ Կարլտոն Կարլ Լյուիս, (Frederick Carlton "Carl" Lewis, ), ամերիկացի թեթևաթլետ, կարճ տարածության վազքի և հեռացատկի Օլիմպիական խաղերի իննակի և աշխարհի առաջնության ութակի  չեմպիոն, եղել է այն եզակի մարզիկներից մեկը, որը կարողացել է  4 Օլիմպիական խաղերում նույն մարզաձևից  անընդմեջ նվաճել ոսկի մեդալ (1984, 1988, 1992 և 1996 թվականներ, հեռացատկ)։
3 անգամ անընդմեջ՝ 1982, 1983 և 1984 թվականներին ճանաչվել է աշխարհի լավագույն թեթևաթլետ։ Հեռացատկ մարզաձևում 7 անգամ՝ 1981—1985 և 1988, 1992 թվականներին և կարճ տարածության վազք (200 մետր) մարզաձևում 3 անգամ՝ (1983, 1984, 1987) թվականներին ցուցաբերել է աշխարհի լավագույն արդյունքը։
Աստուրիայի արքայադստեր մրցանակի դափնեկիր է (1996)
Կենսագրություն
Ծնվել է 1961 թվականին Ալաբամա նահանգի Բիրմինգհեմ քաղաքում։  Նախնական շրջանում Լյուիսի մարզիչը եղել է հայրը, որը նաև մարզում էր այլ մարզիկների։ Ծնողները աշխատել են տեղի աթլետիկայի ակումբում, մայրը եղել է մարզիկ, հանդես է եկել Պանամերիկյան խաղերում, եղբայրը՝ Քլիվլենդը եղել է պրոֆեսիոնալ ֆուտբոլիստ, իսկ քույրը՝ Քերոլին պրոֆեսիոնալ հեռացատկորդ, 1983 թվականի աշխարհի առաջնության բրոնզե մեդալակիր ։
Մարզական կարիերա
Լյուիսը եզակի է նրանով, որ 4 Օլիմպիական խաղերում նա ներկայացրել է 10 համար և նվաճել 9 ոսկե և մեկ արծաթե մեդալ։ Օլիմպիական խաղերում կարճ տարածության վազքից (200 մետր) նա է զիջել է միայն Ջո Դելոուչին, որը 1988 թվականի Սեուլի օլիմպիական խաղերում գրանցել է ռեկորդ՝ 19,75 վայրկյան, իսկ Լյուիսը երկրորդն էր՝ 19,79 վայրկյան։ Դա Դելոուչիի կարիերայի միակ օլիմպիական մրցաշարն էր։
Սեուլում 100 մետրանոց վազքում Լյուսը զիջել է կանադացի Բեն Ջոնսոնին, սակայն վերջինս հետագայում  որակաազրկվել է և ոսկի մեդալին արժանացել է Լյուիսը։ Սեուլում Լյուիսը ԱՄՆ հավաքականի կազմում  պետք է մասնակցեր  4×100  վազքամրցույթին, սակայն  նախնական մրցումների փուլում թիմը որակազրկվել է և  ե դուրս չի եկեել եզրափակիչ։
1991 թվականի աշխարհի գավաթի առաջնության ժամանակ Լյուիսը ցուցաբերել է հեռացատկի բացառիկ ցուցանիշ՝ 8,83, 8,91, 8,87, 8,84 մ և գերազանցել դրանից առաջվա  լավագույն ռեկորդին, որը գրանցվել էր 1968 թվականին Մեխիկոյում՝ Ամառային օլիմպիական խաղերի ժամանակ, ռեկորդը պատկանում էր ամերիկացի լեգենդար հեռացատկորդ Ռոբերտ Բիմոնին, որը ռեկորդ էր գրանցել՝ նախորդ ռեկորդից 55 սմ ավել ցատկելով ։ Սակայն թռիչքի ժամանակ թեքումը փոքր-ինչ գերազանցել է թույլատրելի սահմանը և մրցավարները չեն հաշվել Լյուիսի թռիչքը։ Մրցաշարի հաղթող է ճանաչվել ամերիկացի հեռացատկորդ Մայք Պաուելը, գրանցելով նոր ռեկորդ՝ 8,95 մ ։
1996 թվականին Ատլանտայի օլիմպիական խաղերում Լյուսը մասնակցել է հեռացատկ մարզաձևին և ճանաչվել հաղթող։ 1997 թվականին նա ավարտել է իր մարզական կարիերան։
Արտաքին հղումներ
Կատեգորիա:Ամերիկացի օլիմպիական չեմպիոններ Կատեգորիա:Անձինք նամականիշերի վրա Կատեգորիա:Մարզիկներ այբբենական կարգով Կատեգորիա:Ամերիկացի աթլետներ Կատեգորիա:Թեթև ատլետներ ըստ երկրի Կատեգորիա:Թեթևատլետներ
Ռեսուրսի ստանալն ինիցիալիզացիա է
Ռեսուրսի ստանալն ինիցալիզացիա է (Resource Acquisition Is Initialization (RAII)) նախագծման ձևանմուշն իրենից ներկայացնում է օբյեկտ կողմնորոշված ծրագրավորման ստեղծման ձևանմուշ։ Այստեղ ծրագրավորման որոշակի ռեսուրսների ստանալը անխզելիորեն համատեղվում է ինիցիալիզացիայի հետ, իսկ ազատումը՝ օբյեկտի վերացման հետ։
Կիրառություն
Այս հասկացությունը կարող է օգտագործվել բոլոր բաշխվող օբյեկտների կամ ռեսուրսների համար.
Առավելություններ
RAII-ի ռեսուրսների ղեկավարման մեթոդիկայի առավելությունն այն է, որ այն ապահովում է ինկապսուլյացիա, բացառումների անվտանգություն (ստեկի (stack) ռեսուրսների համար) և լոկալություն (դա թույլ է տալիս ստացումն (acquisition) ու տրամաբանական իրականացումը գրել կողք-կողքի)։
Ինկապսուլյացիան տրամադրվում է, քանի որ ռեսուրսների տրամադրման տրամաբանությունը դասի մեջ բնորոշվում է մեկ անգամ, այլ ոչ թե ամեն կանչի ժամանակ։ Բացառումների անվտանգությունը տրամադրվում է ստեկի ռեսուրսների համար (ռեսուրսներ, որոնք հատկացվում են ճիշտ այն ծավալով, որոնք որ նրանք ձեռք են բերել)` ռեսուրսի կյանքի տևողությունը կապելով ստեկի փոփոխականի հետ։ Եթե առաջ է եկել բացառում և բացառման մշակումը գտնվում է իր տեղում, միայն ծրագիրը, որը պետք է իրականացվի ընթացիք տարածքից դուրս գալու համար, հանդիսանում է տվյալ տարածքում հայտարարված օբյեկտների դեստրուկտոր։ Ի վերջո, դասում կոնստրուկտորն ու դեստրուկտորը հայտարարվում են կողք-կողքի՝ դասի բնորոշման մեջ։
Հետևաբար, ռեսուրսների կառավարումը պետք է կապված լինի օբյեկտների կյանքի տևողության հետ, որպեսզի հնարավոր լինի ավտոմատ կերպով ստանալ նրանց բաշխումը և հարկ եղած դեպքում վերացնել։ Ինիցիալիզացիայի ժամանակ հատկացված ռեսուրսները, նույնիսկ եթե երբևէ հասանելի չեն լինելու, այդ օբյեկտների մեջ հայտարարվում են իրենց դեստրուկտորներով, որը և երաշխավորում է նրանց հեռացումը նույնիսկ ծրագրի կողմից բացառություններ նետելու ժամանակ։
RAII-ն համեմատելով Java-այում օգտագործվող կոդի հետ, Ստրաստուպն ասել է. Իրական համակարգերում գոյություն ունեն ավելի շատ ռեսուրսների հատկացումներ, քան ռեսուրսների տեսակներն են։ Այսպիսով «Ռեսուրսի ստանալը ինիցիալիզացիա է» տեխնիկան բերում է ծրագրավորման կոդի ավելի փոքր չափերի, քան  կոնստրուկցիան է ։
C++11 լեզվով օրինակ
Հետևյալ օրինակը ցույց է տալիս RAII-ի օգտագործումը մյուտեքսը mutex կողպենքելու համար.
Այս կոդը հանդիսանում է անվտանգության բացառում, քանի որ C ++ լեզուն երաշխավորում է, որ բոլոր օբյեկտները կվերացվեն ծրագրի ավարտից հետո։ Ֆայլերի և արգելափակիչների (lock) դեստրուկտորներն երաշխավորված կերպով կանչվում են ֆունկցիայի կանչից հետո՝ անկախ նրանից թե ծրագրի կոդը բացառություն նետում է, թե ոչ ։
Լոկալ փոփոխականները թույլ են տալիս մի ֆունկցիայի շրջանակներում հեշտությամբ կառավարել մի քանի ռեսուրսներ։ Ռեսուրսները վերանում են ըստ ստեղծման հակառակ հերթականության, իսկ օբյեկտը վերացվում է միայն այն դեպքում, երբ այն ամբողջովին կառուցված է։ Այսինքն բացառումը չի տարածվում իր սեփական կոնստրուկտորի վրայից ։
RAII-ի օգտագործումը զգալիորեն հեշտացնում է ռեսուրսների կառավարումը, փոքրացնում է ընդհանուր ծրագրային կոդի ծավալը և օգնում է երաշխավորել ծրագրի կոռեկտությունը։ Այդ պատճառով էլ այն խստորեն խորհուրդ է տրվում օգտագործել C++ լեզվում և լեզվի ստանդարտ գրադարաններից մեծամասնությունն հետևում է այդ կանոնին ։
Ծանոթագրություններ
Կատեգորիա:Ծրագրավորում
Արիյան Ադեմի
Արյան Ադեմի (Аријан Адеми, ), ալբանական ծագմամբ մակեդոնացի ֆուտբոլիստ, «Դինամո» ակումբի կիսապաշտպան։
Ակումբային կարիերա
Պրոֆեսիոնալ կարիերան սկսել է 2007 թվականին «Շիբենիկ» ակումբում, որի կազմում անցկացրել է 3 մրցաշրջան՝ մասնակցելով առաջնության 57 խաղի։
2010 թվականին միացել է Զագրեբի «Դինամո» ակումբին, որի կազմում անցկացրել է ազգային առաջնության 26 խաղ։
2012 թվականին վարձավճարով տեղափոխվել է «Լոկոմոտիվ» ակումբ։
2015 թվականի նոյեմբերին չորս տարով հեռացվել է ֆուտբոլից խթանիչ օգտագործելու համար ։
Ձեռքբերումներ
<dl class="dablink noprint"><dt> Դինամո (Զագրեբ) </dt></dl>
Արտաքին հղումներ
Կատեգորիա:Խորվաթ ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:ՈՒԵՖԱ Եվրո 2020-ի ֆուտբոլիստներ Կատեգորիա:Դինամո Զագրեբի ֆուտբոլիստներ Կատեգորիա:Մակեդոնացի ֆուտբոլիստներ Կատեգորիա:Խորվաթիայի հավաքականի ֆուտբոլիստներ Կատեգորիա:Շիբենիկի ֆուտբոլիստներ Կատեգորիա:Լոկոմոտիվայի ֆուտբոլիստներ Կատեգորիա:Հյուսիսային Մակեդոնիայի հավաքականի ֆուտբոլիստներ
Օդինցովո (այլ կիրառումներ)
Օդինցովո, կարող է վերաբերել՝
Եղբայրական օգնություն Թուրքիայում տուժած հայերին
Եղբայրական օգնություն Թուրքիայում տուժած հայերին (ռուս.` "Братская помощь пострадавшим в Турции армянам"), գրական-գիտական ժողովածու, հրատարակվել է 1897 թ. Մոսկվայում (2-րդ հրտ., մշակ, և լրաց., 1898) հրապարակախոս և հասարակական գործիչ Գ. Ջանշյանի (Ջանշիև) նախաձեռնությամբ։ Ժողովածուի վաճառքից ստացված եկամուտը պետք է հատկացվեր Թուրքիայում 1895- 96 թթ. կոտորածներից տուժած հայերին։
Ժողովածուն բաղկացած է ներածությունից ու երկու բաժնից։ Ներածականի մեջ ամփոփված են հայ փախստականների վիճակի ու հայ որբերին օգնելու վերաբերյալ հոդվածներն ու նյութերը («Հանդիպում հայ վերաբնակների հետ», «Պաշտոնական տվյալներ թուրքական վայրագությունների մասին» և այլն)։
Առաջին բաժնում զետեղված են ընդհանուր բնույթի գրական ու գիտական հոդվածներ, հայ ժողովրդի պատմությանն ու մշակույթին նվիրված ուսումնասիրություններ, որոնք տպագրելով՝ ժողովածուի խմբագրությունը հետամուտ էր ծանոթացնել ռուս հասարակայնությանը հայ ժողովրդի անցյալին ու ներկային։ Հոդվածների մի զգալի մասը, որ գրվել էր հատկապես ժողովածուի համար, հրատարակվել է առաջին անգամ։ Հեղինակներն էին ռուս գիտնականներ Կ. Տիմիրյազևը. Մ. Նիկոլսկին, Յու. Վեսելովսկին, Մ. Կովալսկին, Պ. Միլյուկովը, բանաստեղծներ ու գրողներ Կ. Բալմոնտը, Դ. Մամին-Սիբիրյակը, Վ. Կորոլենկոն, Վ. Գիլյարովսկին, նաև հայ գիտնականներ ու հրապարակախոսներ Գ. Խալաթյանցը, Լ. Մսերյանցը, Ա. Հովհաննիսյանը, Ա. Խախանովը, Մ. Բերբերյանը և ուրիշներ։ Բաժնում տրված են հայ մշակույթի գործիչներ Պ. Ադամյանի, Հ. Այվազովսկու, հայագետ-գիտնականներ Մ. էմինի, Գ. Պատկանյանի, ռուսական բանակի հայ գեներալներ Հ. Լազարևի, U. Տեր-Ղուկասովի, Մ. Լորիս-Մելիքովի, Բ. Շելկովնիկովի մասին նյութեր, Ռուսաստանի, Վրաստանի, Հնդկաստանի հայ համայնքների, հայ եկեղեցու, հայ գրականության պատմության և այլնի վերաբերյալ նյութեր։
Ժողովածուն բովանդակում է Հ. Այվազովսկու չորս նկարներ, որոնցից երկուսը պատկերում են 1894-96 թթ. ողբերգական իրադարձությունները (չեն պահպանվել)։ Ժողովածուի գեղարվեստական ձևավորմանը մասնակցել է Վ. Սուրենյանցը։
Ժողովածուն լավ ընդունվեց ռուս հասարակայնության կողմից։ Նրա տարածումից ստացված միջոցներով Արևմտյան Հայաստանում բացվեցին որբանոցներ։
Կատեգորիա:Հայոց ցեղասպանություն
Օզան (այլ կիրառումներ)
Օզան, կարող է վերաբերել՝
Պասխալիս Ստայկոս
Պասխալիս Ստայկոս , հույն ֆուտբոլիստ, «Պանատինաիկոս» ակումբի հենակետային կիսապաշտպան։
Ակումբային կարիերա
Ստայկոսը «Պանատինաիկոս» ակումբի սան է։ 2015 թվականի հունիսի 7-ին «Ատրոպիտոս» ակումբի դեմ խաղի ժամանակ նա կատարել է իր նորամուտը հունական Սուպերլիգայում ։
Միջազգային կարիերա
2015 թվականին Հունաստանի պատանեկան հավաքականի կազմում Ստայկոսը մասնակցել է Եվրոպայի պատանեկան առաջնությանը, որն անցկացվել է Հունաստանում։ Մրցաշարում նա մասնակցել է Ուկրաինայի, Ավստրիայի , Ֆրանսիայի և Ռուսաստանի հավաքականների հետ խաղերին ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Հույն ֆուտբոլիստներ Կատեգորիա:Պանաթինաիկոսի ֆուտբոլիստներ
Կյուրել (Վերին Պրովանսի Ալպեր)
Կյուրել (Curel, Curèu), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Նուայե սյուր Ժաբրոն կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04067։
Բնակչություն
Համայնքի բնակչությունը 2008 թվականին կազմում էր 51 մարդ։
Տնտեսություն
2007 թվականի տվյալներով 37 աշխատունակ տարիքի մարդկանցից (15-64 տարեկան) 25-ը տնտեսապես ակտիվ էին, 12-ը անգործ (ակտիվության ցուցանիշը 67,6 %, 1999 թվականին եղել է՝ 75,0 %)։ 25 աշխատունակ բնակիչներից 22-ը աշխատում էին (8 տղամարդ և 14 կին), անաշխատանք էին 3-ը (1 տղամարդ և 2 կին)։ 12 անգործ մարդկանցից 4-ը աշակերտներ կամ ուսանողներ են, 3-ը թոշակառու, 5-ը չէին աշխատում այլ պատճառներով ։
Արտաքին հղումներ
Կատեգորիա:Ֆրանսիայի համայնքներ